
Tasg 1 
Sylwer o fewn gweithgaredd llynedd fy mod yn darllen stori ‘Brig-ddyn’ fel sbardun i’r wers ac yna yn cyflwyno dwy dasg sef i adnabod llythyren gyntaf gair wrth edrych ar lun ac yna ffurfio llythrennau allan o frigau. Wrth wylio’r clip fideo targed amlwg yw amrywio tôn y llais yn fwy er mwyn ennyn diddordeb y disgyblion. Noda Estyn (2011, t.5) fod darllen gyda disgyblion gan dynnu sylw at eirfa benodol yn helpu datblygu eu hiaith. Er hyn, mynnir nid yw athrawon yn cynllunio digon o weithgareddau i ddatblygu ffoneg disgyblion (ibid). Mewn gwersi dilynol, treuliais fwy o amser yn darllen y stori gan wneud nodiadau cyn cychwyn ei ddarllen i’r disgyblion er mwyn i mi fod yn gyfarwydd gyda’r stori a’u chynnwys. Yn ôl Llywodraeth Cymru (2019) i gael hyfedredd yn y sgil darllen rhaid gallu darllen yn hyderus ac ystyrlon i ddysgwyr o bob oedran. Sylwaf wrth ddarllen y stori cyn y wers, rhoddai hyn gyfle i mi fel athrawes i grynhoi ac ailddweud rhai brawddegau cymhleth i gyfateb â lefel iaith ag oedran y disgyblion.
Yn ogystal â hyn rhaid ailadrodd geirfa yn gyson yn enwedig gyda phlant y Cyfnod Sylfaen er mwyn iddynt gofio’r wybodaeth. Wrth addysgu iaith i blentyn mae’n bwysig i roi pwyslais ar siarad yr iaith ac ailadrodd patrymau sef dull iaith clywlafar (Jones a Morris, 2016, t.8). Dengys ymchwil bod angen i blant glywed gwybodaeth 400 o weithiau cyn bod synaps newydd yn yr ymennydd yn cael eu creu er mwyn gofio’r wybodaeth Purvis (2016, dyfynnwyd yn Campbell, 2018). Wedi dweud hyn, os mae’r plant yn dysgu wrth gael hwyl, yna 10-20 waith o ailadrodd sydd angen i greu synaps (ibid). O ganlyniad, cynlluniwyd gweithgareddau oedd wedi rhoi cyfle i ddisgyblion ehangu eu sgiliau ffoneg ac iaith ond mewn modd hwylus er mwyn iddynt gofio’r wybodaeth. Teimlaf fod hyn yn gryfder o fewn y gweithgareddau llynedd rhwng y gêm adnabod llythyren gyntaf gair a ffurfio llythrennau allan o frigau oherwydd roedd y plant i gyd ar dasg ac wedi mwynhau chwarae gêm ffoneg.
Awgryma Smith a Williams (2011, dyfynnwyd yn Wales Online, 2013) cyn bod plant yn gallu darllen ac ysgrifennu rhaid iddynt gael ymwybyddiaeth glir o ffoneg. Gellir gwneud hyn megis defnyddio lluniau a darluniau gweledol i blant adnabod y llun â’r eirfa Cymraeg. Cysyllta hyn â strategaeth addysgu iaith sef dull union, lle ceir pwyslais ar ddefnyddio lluniau ac ystumiau i ddysgu. Ymhellach dadleua Dewey (1894, dyfynnwyd yn Pound, 2006, t.21) bod plant yn dysgu mewn modd gweledol a gweithredol ac felly wrth gael gemau ffoneg galluoga hyn i ddisgyblion mewnbynnu’r wybodaeth. Wedi dweud hyn, mynna Jones (2019) wrth addysgu ffoneg i ddisgyblion bod athrawon yn symud y disgyblion ymlaen cyn eu bod yn barod. O ganlyniad ceir disgyblion yn tros-ysgrifennu llythrennau, er mae’r neges sydd wedi cael ei rhaeadru dros amser yw ni ddylid cael plant i dros-ysgrifennu (ibid). Os nad ydynt yn gallu ffurfio ar eu hun dydy’r disgyblion ddim yn barod ac angen fwy o fewnbwn ar gaffael pinsiwrn a sgiliau mân-modur. Cytuna Dolya a Holder (2011) bod angen datblygu sgiliau echddygol disgyblion a mynna fod pwyslais ar athrawon i gynllunio’r cyfleoedd iddynt ddatblygu’r cysyniad o ddal gwrthrychau bach a datblygu’u gafael pinsiwrn.
Credaf ei fod yn elfen bwysig i gynllunio cwestiynau penodol i ofyn i’r disgyblion a’u nodi yn y cynllun gwers. Atgyfnertha hyn gan West Lothian Council (2018) sef bod cwestiynu effeithiol yn elfen allweddol o addysgu a dysgu, gan fod y mathau o gwestiynau sy’n cael eu gofyn yn pennu’r lefel o feddwl sy’n cael eu datblygu. Ystyrier cwestiynu effeithiol fel y trobwynt o beidio colli diddordeb y disgyblion o fewn cyflwyniad. Sonia William (2010, dyfynnwyd yn Espinoza, 2015) mai chwarter o’r dosbarth yn unig sydd yn cynnig atebion i athrawon, yn ystod y cyfnod yma mae eraill yn colli diddordeb. I wella ar y targed yma byddaf yn defnyddio Tacsonomeg Bloom (1986) i strwythuro’r cwestiynau.
Sonia Bloom (1986, dyfynnwyd yn Dalton a Smith, 1986, t.36) nid yw pob cwestiwn ar yr un lefel er enghraifft mae rhai cwestiynau yn haws i ateb nag eraill ac yn gofyn am lawer fwy o feddwl iddynt. Sylwir fod chwe rhan i’r cwestiynu sef gwybodaeth, deall, cymhwyso, dadansoddi, syntheseiddio a gwerthuso, defnyddir y camau hyn wrth symud ymlaen ac adeiladu ar wybodaeth flaenorol y disgyblion (ibid). Defnyddir y dacsonomeg yma i strwythuro cwestiynau sy’n gofyn am wahanol lefelau o feddwl a sgiliau gwybyddol i’w hateb. Wrth weithio’n rhan amser fel cynorthwyydd dosbarth derbyniais hyfforddiant ‘Cwestiynu Effeithiol’ gan bennaeth ysgol y sir, nodir o fewn y sesiwn fod gwersi sy’n cynnwys cwestiynu effeithiol yn codi lefel cyrhaeddiad disgyblion. 
Targed penodol teimlaf gallaf wella wrth wylio’r fideo yw fy nhreigladau ar lafar. Er fy mod yn gallu treiglo wrth ysgrifennu, ar adegau rwyf yn treiglo’n anghywir y tro cyntaf ar lafar. Noda Llywodraeth Cymru (2019) o fewn eu fframwaith iaith Gymraeg i ymarferwyr addysg er mwyn cyrraedd gradd hyfedredd ar lafar rhaid cael y gallu i hunangywiro lle bo angen. Teimlaf felly fy mod ar hyn o bryd ar y radd uwch ond er mwyn cyrraedd y radd nesaf bydd yn rhaid i mi ganolbwyntio ar fy nhreigladau ar lafar a pheidio bod ofn i gywiro rhai ar lafar pryd mae angen. Er mwyn gwella’r agwedd hyn ar fy mhrofiad addysgu diwethaf (PAP) recordiais fy hun yn cyflwyno gwahanol adegau o’r wers. Wrth wneud hyn sylwais fy mod yn dweud “Bore da, plant!” yn lle “Bore da, blant!” ac felly ysgrifennais dargedau personol i fy hun o gamgymeriadau iaith oedd wedi codi er mwyn tynnu sylw at rain yn y dyfodol. Pwysig yw hi fel athrawes i fodelu iaith fanwl gywir o fewn y dosbarth ac er mwyn rhagori ar darged Llywodraeth Cymru (2017) i gyrraedd miliwn o siaradwyr Cymraeg erbyn 2050.
Awgryma Walker (2019) bod iaith athrawon yn chwarae rôl ganolog i ddatblygiad iaith disgyblion yn y dosbarth yn enwedig yn y Cyfnod Sylfaen. Ymhelaetha, er mwyn i ddisgyblion datblygu iaith o safon uchel raid i’r athro fodelu hyn yn gyson a’u drochi yn yr iaith (ibid). Er mwyn rhoi’r cyfle gorau i ddisgyblion di-Gymraeg i gaffael yr iaith cynlluniwyd iddynt eistedd ar bwys cyfoedion sydd yn rhugl yn y Gymraeg. Atgyfnertha hyn gan Jones a Morris (2016, t.2) wrth i ddisgyblion glywed iaith yn rheolaidd o oedran ifanc maent yn fwy tebygol i gaffael ynddi. Ystyrier bod disgyblion yn dysgu fwy wrth eu cyfoedion yn yr oedrannau cynnar nag unrhyw un arall. Mynna Vygotsky (1978, dyfynnwyd yn McLeod, 2018) bod dysgu yn broses gweithredol gyda rhyngweithiadau cymdeithasol yn rhan allweddol a ganolog wrth ddatblygu gwybyddiaeth. Gwelir felly pwysigrwydd defnyddio cryfderau'r disgyblion o fewn y dosbarth er mwyn i’w gyfoedion dysgu wrthynt.
Gwelir o fewn adroddiad Estyn yr ysgol (2017, t.1) mai prin yw’r rhai sy’n dod o gartrefi lle siaradir y Gymraeg. Ystyrier hi’n allweddol felly i ddefnyddio brawddegau cyflawn a chywir o flaen y dosbarth er mwyn modelu’r patrymau cywir iddynt ddefnyddio. Gwendid wrth edrych yn ôl ar y fideo yw fy mod yn dueddol o wneud camgymeriadau tafodieithol megis ‘Chi’n deall?’ Yn dilyn hyn roeddwn lawer mwy ymwybodol o fy rôl fel athrawes i fodelu patrymau iaith gywir. I wella ar y targed yma rwy’n sicrhau fy mod yn gwneud ymdrech bwrpasol i ganolbwyntio ar strwythur fy mrawddegau yn lle eu dweud yn unionsyth ac mewn ffordd fer. 
Ceir nifer o gyfleoedd fel darpar athrawes i ysgrifennu mewn ystod o ffurfiau megis aseiniadau, cynllunio yn ogystal ag addasu iaith i deilwra oed y disgyblion wrth wneud gwaith. Cyfateba hyn â gradd hyfedredd yn y sgil ysgrifennu (Llywodraeth Cymru, 2019). Teimlaf ei fod yn bwysig i allu addasu iaith gyd-fynd ag oedran y disgyblion er mwyn iddynt gael dealltwriaeth lawn. Atgyfnertha hyn gan UNICEF (2011) sy’n nodi disgyblion yn dysgu fwy pan mae iaith sy’n cael ei ddefnyddio yn addas i’w oed ac wrth iddynt fagu mwy o ddealltwriaeth dylid adeiladu ar yr iaith a chyflwyno geirfa fwy cymhleth. Profwyd ar PAP trafod gyda rhieni gyda gwahanol acenion, tafodiaethau a chyflymder siarad. Ystyrier ei fod yn radd hyfedredd yn y sgil gwrando, i ddeall ac ymateb i bron popeth maent yn dweud (Llywodraeth Cymru, 2019). Pwysig yw hi i gael sgiliau gwrando o safon uchel er mwyn ymateb mewn modd proffesiynol. Mynna Golding (2020) fod cyfathrebiad da rhwng yr athro a rheini yn cael ffaith gadarnhaol ar ddatblygiad disgyblion, oherwydd taith ar y cyd yw addysg plentyn.
Ystyrier gosod targedau personol wrth addysgu fel modd effeithiol i ddatblygu’n broffesiynol. Awgrymir fod gosod targedau personol yn gwella’r addysgu ac o ganlyniad yn cael effaith cadarnhaol ar gynnydd disgyblion (Estyn, 2019). Ymhellach gall hyn cael effaith cadarnhaol ar les ddisgyblion wrth i’r athro arwain trwy esiampl bersonol a safon uchel o addysgu (ibid). Wrth feddwl am y dyfodol a dechrau ar fy ngyrfa addysgu teimlaf ei fod yn dyngedfennol bwysig i mi barhau i wella a gosod targedau iaith bersonol i fy hun er mwyn cael fwy o hyder o fy ngallu yn yr iaith, yn ogystal â gallu darparu gwersi gan ddefnyddio iaith gywir ac o safon uchel er mwyn rhoi’r cyfle orau i ddisgyblion gael dyfodol llwyddiannus wrth gadw’r iaith yn fyw.

	Enw’r Hyfforddai: Gwen Gerard                                            Cyfeirnod y sesiwn: 

Targed(au) Hyfforddi Personol:______________________________________________
	Dyddiad: ____________ Dosbarth: Derbyn

Nifer y dysgwyr: 30         Oed: 4-5 oed
	Cynllun Ffocws y Cyfnod Sylfaen         

2d


	Nodau/bwriadau dysgu: I greu map stori o’r stori ‘Y Gryffalo.’                                                                                                                                                       
Ateb anghenion y dysgwyr: Gwahaniaethu o ran faint o gymeriadau sydd angen i’r disgyblion drafod.

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau
	Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad

Bydd yr athrawes yn cyflwyno’r stori gyfarwydd ‘Y Gryffalo’ i’r disgyblion gan dynnu sylw’r disgyblon at eirfa benodol megis yr odl ac ailadrodd yn y stori e.e. ‘Nid oes fath beth â gryffalo!’ Datblygir sgil gwrando yma.

Bydd yr athrawes yn cyflwyno’r dasg i’r disgyblion ac yn sicrhau bod pawb ar dasg.
	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 
Y dasg ffocws fydd i greu map stori o’r stori ‘Y Gryffalo’ ac yna eu hadrodd ar y cyd. Datblygir sgiliau llafar ac ysgrifennu yma.
Gallu Uwch- Dewis 5 cymeriad i gwrdd â gan ddefnyddio’r mat geirfa i’w ddisgrifio (Gwelir Atodiad 1). Er enghraifft, yn gyntaf cwrddais y llwynog llwglyd. Bydd y disgyblion yn creu map stori a’u drafod wrth fynd ymlaen. Ar ôl gorffen bydd y disgyblion yn defnyddio’u fap stori i adrodd eu gwaith.
Gallu Canolig- Dewis 3 cymeriad i gwrdd ag o’r stori ac yna creu map stori a’u hadrodd.
Gallu is- Trafod ar lafar cymeriadau’r stori ac yna creu map stori i gofio’r cymeriad cyntaf oedd y llygoden wedi cwrdd. Pwyslais ar gofio’r ailadrodd ‘Nid oes fath beth a gryffalo.’
Symud ymlaen i fwy nag un cymeriad os maent yn ymdopi.


Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)
Bydd y disgyblion yn rhaglennu BeeBot i gyrraedd cymeriadau’r stori yn y drefn gywir. Bydd y plant yn gweithio fel grŵp i amcangyfrif faint o gamau sydd angen i’r BeeBot i wneud i gyrraedd y cymeriad. Gwaith gwall a threialu bydd hon oherwydd os nad yw’r plant yn amcangyfrif rhif digon y tro cyntaf bydden nhw wedyn yn trafod os oes angen iddynt wneud fwy neu lai o gamau ac yn ceisio eto.
Gallu uwch: camau o 1-15 i gyrraedd cymeriadau gan raglennu chwith a dde yn annibynnol.
Gallu canolig- camau o 1-10 i gyrraedd y cymeriadau ac yn rhaglennu’r BeeBot i fynd chwith neu dde eu hun ar ôl cael trafodaeth gyda’r athrawes am ble maent angen iddo fynd.
Gallu is- camau o 1-5 i gyrraedd y cymeriadau, athrawes yn rhoi cymorth i esbonio chwith a dde.


Cyfleoedd i ddysgu’n annibynnol:
Bydd dewis o 10 ardal o ran darpariaeth barhaus sef:

Ardal dywod: Bydd y plant yn chwilio am lythrennau a’u rhoi yn y blwch gyda’r llythyren sy’n cyfateb.
Ardal Greadigol: Creu pryd o fwyd i’r gryffalo allan o does.
Octagon: Ymarfer ffurfio llythrennau gan ddefnyddio eu bys mewn eli eillio.
TGCH: Sganio cardiau QR a chyfri’r nifer o gymeriadau sydd yn y llun ac yn eu cofnodi.
Byd Bach: Adnoddau megis brigau i’w wneud fel y goedwig, disgyblion yn defnyddio’r cymeriadau o’r stori fynd am daith o amgylch y ‘goedwig.’
Ardal Chwarae Rôl: Chwarae rôl gan ddefnyddio mwgwd gwahanol gymeriadau o’r stori.
Ardal Ysgrifennu: Gêm cysylltu geirfa sy’n odli.
Peintio: Cymeriad o’r Gryffalo.
Ardal Fathemateg: trefnu’r cymeriadau yn ôl maint o’r mwyaf i’r lleiaf/lleiaf i’r mwyaf.
Twba Ddŵr: Bydd y plant yn chwilio am rifau o fewn y dŵr ac yna yn ei rhoi mewn i bowlen gyda’r rhif sy’n cyfateb.
	Llyfr

Lluniau o gymeriadau’r stori

BeeBot
	Y Gryffalo

Llygoden

Llwynog

Tylluan

Neidr

Geirfa sy’n odli e.e. llon, hon.

Nid oes fath beth â gryffalo.
	Meini Prawf llwyddiant
· Amcangyfrif faint o gamau sydd angen gwneud i gyrraedd y cymeriad.
· Cofio trefn stori gyfarwydd.
· Dechrau defnyddio geirfa chwith/dde/ymlaen/yn ôl wrth raglennu’r BeeBot.

Cwestiynau effeithiol er mwyn annog y plant (Tacsonomeg Bloom)
Gwybodaeth: Faint o fisgedi sydd ân
Deall: Beth ydych chi’n meddwl sy’n digwydd nesaf? Beth oedd prif ddigwyddiad y stori?
Cymhwyso: Pa gwestiynau fyddech chi’n gofyn i’r gryffalo? Oes unrhyw storiâu tebyg i hyn?
Dadansoddi: Beth allai fod wedi digwydd ar y diwedd? Beth oedd y broblem wrth i’r llygoden dweud wrth bawb eu bod yn cwrdd â gryffalo?
Syntheseiddio: Beth fyddai’n digwydd pe bai’r llygoden heb gwrdd â’r gryffalo?
Gwerthuso: Oedd y llygoden yn gwneud y peth iawn wrth ddweud celwydd wrth bawb? Pa newidiadau byddech chi’n gwneud i’r stori?
Strategaethau
· Ailadrodd-plant yn cofio.
· Ffyn lolipop i ddewis plant.
· Cân tacluso.
· Amser meddwl.
· Cydweithio.
· Adrodd/darllen ar y cyd.

Targedau Personol Athrawes
Strwythur cwestiynau- 
A ydych yn deall? 
Rydych chi’n mynd i...
Ydych chi’n edrych/gwrando?


	Diweddglo

I gloi byddwn yn chwarae gêm ryngweithiol gan ddefnyddio geirfa allweddol y stori. Felly bydd dewis o dry gair ar y sgrin megis ‘llon,’ ‘coed,’ a ‘hon.’ Bydd yr athrawes yn darllen yr eirfa ac yna yn cael disgyblion i ddewis y ddau air sy’n odli.
	
	
	
	

	Ymdriniaeth o’r cwricwlwm (ystod a sgiliau)  Cwricwlwm 2022- Maes Dysgu a Phrofiad Ieithoedd, Llythrennedd a Chyfathrebu
· Rwy’n gallu gwahaniaethu seiniau, chwarae â seiniau a thrin seiniau o fewn fy amgylchedd yn ogystal ag o fewn geiriau.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed.
· Rwy’n gallu gwrando ar eraill gyda sylw cynyddol.
· Rwy’n gallu mwynhau rhannu llyfrau a deunyddiau darllen a’u trin fel darllenydd.
· Rwy’n gallu deall fod perthynas un-i-un rhwng y gair ysgrifenedig a’r gair llafar.
· Rwy’n dechrau adnabod a darllen geiriau aml eu defnydd. 
· Rwy’n gallu defnyddio cyd-destun a lluniau i’m helpu i ddeall yr hyn rwyf yn ei ddarllen.
· Rwy’n gallu siarad am yr hyn rwy’n ei glywed, ei ddarllen neu’i weld, a mynegi barn syml.


	Llythrennedd ( FfLlRh)
Datblygu a chyflwyno gwybodaeth a syniadau
· siarad am bethau o’u profiad a rhannu gwybodaeth.
· defnyddio geiriau, cymalau a brawddegau syml.
· cyfrannu i weithgareddau chwarae rôl gan ddefnyddio iaith berthnasol.
· dangos eu bod wedi gwrando ar eraill, e.e. wrth dynnu llun.
· ymuno wrth adrodd storïau, eu hailadrodd neu eu dysgu ar y cof, gyda pheth cymorth.
· cymryd rhan mewn gweithgareddau gydag eraill, gyda pheth rhyngweithio.
Canfod, dethol a defnyddio gwybodaeth
· darllen geiriau syml.
Ymatebwyd i’r hyn a ddarllenwyd
· ail-ddweud storïau cyfarwydd mewn ffordd syml.
· adnabod gwybodaeth o destun gan ddefnyddio nodweddion gweledol a geiriau.
Trefnu syniadau a gwybodaeth
· cyfleu ystyr drwy luniau.
· creu ac arddweud brawddeg sy’n disgrifio digwyddiadau.
· copïo ac ysgrifennu llythrennau, geiriau ac ymadroddion.
· dechrau gosod geiriau, arwyddion neu symbolau mewn dilyniant priodol.
Ysgrifennu’n gywir
· dal offer ysgrifennu mewn modd priodol.
· ysgrifennu o’r chwith i’r dde.
· defnyddio geiriau cyfarwydd ac aml eu defnydd wrth ysgrifennu.
	Rhifedd (FfLlRh)
Adnabod prosesau a chysylltiadau
· trosglwyddo sgiliau mathemategol i weithgareddau chwarae a’r ystafell ddosbarth.
· defnyddio gwybodaeth a phrofiad ymarferol yn sail wrth amcangyfrif.
Cynrychioli a chyfathrebu
· defnyddio ieithwedd arferol ac ieithwedd fathemategol i siarad am eu syniadau a’u dewisiadau eu hunain.
· cyflwyno’u gwaith ar lafar, ar ffurf llun ac yn ysgrifenedig, a defnyddio amrywiaeth o ffyrdd i gyflwyno data a gasglwyd.
Adolygu
· cyfrif hyd at 10 o wrthrychau’n ddibynadwy.
· defnyddio’r cymariaethau canlynol yn uniongyrchol e.e. mwyaf/lleiaf (tasg annibynnol.)
· symud i gyfeiriadau penodol.







	TGCh  
Cydweithio
· gweithio gyda phartner/partneriaid ar ddarn o waith digidol.
Datrys problemau 
· rheoli dyfeisiau drwy roi cyfarwyddiadau iddynt.
· gwrando ar ddilyniant o gyfarwyddiadau gan eraill, a'u dilyn.
· creu cyfarwyddiadau geiriol.
· rhoi cynnig ar wahanol ddulliau i ddatrys problem neu gyflawni nod.
	Meddwl  
Cynllunio
· Pennu’r broses/dull gweithio a’r strategaeth.
Datblygu
· Ffurfio barn a gwneud penderfyniadau.
	ADCDF
Dewisiadau a Phenderfyniadau
· Meddwl dros eu hun.
· Penderfynu ar ddull penodol i gyrraedd y cymeriadau gyda’r BeeBot.
· Gweld y gall gweithio mewn cydweithrediad ar dasgau ddatrys problemau.

	YCC
N/A

2d


	Nodau/bwriadau dysgu: I ysgrifennu rysáit ar gyfer creu ‘Crymbl Gryffalo.’                                                                                                                                                                                                                       Ateb anghenion y dysgwyr: Gwahaniaethu o ran faint o ysgrifennu annibynnol sydd angen i’r grwpiau gwneud.

	Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau
	Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad

Bydd yr athrawes yn darllen llythyr oddi wrth ‘Y Gryffalo,’ yn gofyn iddynt greu crymbl iddo oherwydd ei fod yn llwglyd iawn (Gwelir atodiad 2).
	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 
Gan ddefnyddio’r rhestr o gynhwysion bydd y disgyblion yn creu rysáit ar gyfer creu Crymbl Gryffalo. Datblygir sgiliau darllen ac ysgrifennu yma.
Gallu Uwch- Bydd y disgyblion yn defnyddio’r mat geirfa sydd â llun â’r gair o’r gwahanol gynhwysion e.e. bisgedi. Bydd y disgyblion yn llenwi’r bylchau o fewn y frawddeg yn y rysáit gan ddefnyddio’r lluniau i helpu nhw i weld beth sydd yn dod nesaf.
Gallu Canolig- Bydd y disgyblion yn trafod y lluniau o’r cynhwysion a’u rhoi yn eu trefn. Bydd y disgyblion yn ffurfio llythyren gyntaf y cynhwysion wrth ymyl y llun. Bydd yr athrawes yn ailadrodd enw’r llun e.e. Menyn, Pa lythyren mae menyn yn dechrau gyda? Ac yna bydd y disgyblion yn ffurfio.
Gallu is- Cysylltu lluniau o drefn y rysáit â rhifau i ddangos y drefn e.e. llun o dorri bisgedi yn cysylltu â rhif 1.  Bydd y disgyblion yn cael dewis y llythyren gyntaf e.e. Ydy menyn yn dechrau gyda m neu p. Yna bydd y disgyblion yn dweud ac yn ffurfio’r llythyren wrth edrych ar y ffurfiant sydd ar y bwrdd gwyn.

Unwaith fod y rysáit wedi cael eu creu gall y disgyblion creu’r crymbl gryffalo.

Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)
Bydd y disgyblion yn trefnu stori ‘Y Gryffalo.’
Gallu Uwch- Defnyddio lluniau o’r stori a’u trefnu gan ddefnyddio’r termau yn gyntaf, yn ail wrth edrych ar fat geirfa.
Gallu Canolig- Torri a gludo lluniau o’r stori yn y drefn gywir gan drafod y lluniau fel grŵp a dwyn i gof beth sy’n digwydd yn y llun.
Gallu is- Trefnu 4 prif ran o’r stori a cheisio ateb cwestiynau’r cynorthwyydd ar lafar ar beth oedd yn digwydd nesaf.

Bydd y disgyblion yn gweithio mewn partneriaid/grŵp i’w recordio’u hunain yn adrodd y stori.
Cyfleoedd i ddysgu’n annibynnol:
Bydd dewis o 10 ardal o ran darpariaeth barhaus sef:

Ardal dywod: Bydd y plant yn chwilio am lythrennau a’u rhoi yn y blwch gyda’r llythyren sy’n cyfateb.
Ardal Greadigol: Creu pryd o fwyd i’r gryffalo allan o does.
Octagon: Ymarfer ffurfio llythrennau gan ddefnyddio eu bys mewn eli eillio.
TGCH: Sganio cardiau QR a chyfri’r nifer o gymeriadau sydd yn y llun ac yn eu cofnodi.
Byd Bach: Adnoddau megis brigau i’w wneud fel y goedwig, disgyblion yn defnyddio’r cymeriadau o’r stori fynd am daith o amgylch y ‘goedwig.’
Ardal Chwarae Rôl: Chwarae rôl gan ddefnyddio mwgwd gwahanol gymeriadau o’r stori.
Ardal Ysgrifennu: Gêm cysylltu geirfa sy’n odli.
Peintio: Cymeriad o’r Gryffalo.
Ardal Fathemateg: trefnu’r cymeriadau yn ôl maint o’r mwyaf i’r lleiaf/lleiaf i’r mwyaf.
Twba Ddŵr: Bydd y plant yn chwilio am rifau o fewn y dŵr ac yna yn ei rhoi mewn i bowlen gyda’r rhif sy’n cyfateb.
	Llythyr

Mat Geirfa

Cynhwysion

Rhestr o gynhwysion
	Coginio

Torrwch

Cymysgwch

Rhowch

Yn gyntaf

Nesaf
	Meini Prawf llwyddiant
· Ysgrifennu geiriau syml o’r rysáit.
· Trefnu rysáit.
· Pwyso cynhwysion.

Cwestiynau effeithiol er mwyn annog y plant (Tacsonomeg Bloom)
Gwybodaeth: Pa gymeriad oedd y cyntaf i gwrdd â’r llygoden? Pwy oedd y llygoden yn mynd i gwrdd?
Deall: Pa gynhwysyn sydd angen nesaf? 
Cymhwyso: Oes unrhyw un wedi coginio crymbl o’r blaen- Sut gwnaethoch chi hyn?
Dadansoddi: Beth yw rhai o’r problemau gall codi wrth goginio yn y dosbarth? Beth sydd angen i ni sicrhau wrth goginio?
Syntheseiddio: Beth allwch wneud i osgoi'r problemau hyn?
Gwerthuso: Beth yw eich barn chi am y crymbl gryffalo?

Strategaethau
· Ailadrodd-plant yn cofio.
· Ffyn lolipop i ddewis plant.
· Cân tacluso.
· Amser meddwl.
· Cydweithio.
Targedau Personol Athrawes
Strwythur cwestiynau- 
A ydych yn deall? 
Rydych chi’n mynd i...
Ydych chi’n edrych/gwrando?


	Diweddglo

Byddwn yn blasu darn fach o’r ‘crymbl gryffalo,’ a mynegi eu hoff a chas bethau am y crymbl. Yna byddwn yn rhoi’r crymbl yn y byd bach yn barod i’r Gryffalo eu cael amser cinio.
	
	
	
	

	Ymdriniaeth o’r cwricwlwm (ystod a sgiliau)
· Rwy’n gallu adnabod a dilyn gwybodaeth ddarluniadol a/neu gwybodaeth lafar, a chyfarwyddiadau amlgam am bynciau cyfarwydd ac arferion.
· Rwy’n gallu gwahaniaethu seiniau, chwarae â seiniau a thrin seiniau o fewn fy amgylchedd yn ogystal ag o fewn geiriau.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed.
· Rwy’n gallu gwrando ar eraill gyda sylw cynyddol.
· Rwy’n gallu deall fod perthynas un-i-un rhwng y gair ysgrifenedig a’r gair llafar.
· Rwy’n dechrau adnabod a darllen geiriau aml eu defnydd. 
· Rwy’n gallu defnyddio cyd-destun a lluniau i’m helpu i ddeall yr hyn rwyf yn ei ddarllen.
· Rwy’n gallu siarad am yr hyn rwy’n ei glywed, ei ddarllen neu’i weld, a mynegi barn syml.
· Rwy’n gallu arbrofi gyda geirfa rwyf newydd ei dysgu.


	Llythrennedd ( FfLlRh)
Datblygu a chyflwyno gwybodaeth a syniadau
· mynegi beth yw eu hoff bethau a’u cas bethau
· siarad am bethau o’u profiad a rhannu gwybodaeth.
· defnyddio geiriau, cymalau a brawddegau syml.
· ymuno wrth adrodd storïau, eu hailadrodd neu eu dysgu ar y cof, gyda pheth cymorth.
· cymryd rhan mewn gweithgareddau gydag eraill, gyda pheth rhyngweithio.
Canfod, dethol a defnyddio gwybodaeth
· darllen geiriau syml.
Ymatebwyd i’r hyn a ddarllenwyd
· ail-ddweud storïau cyfarwydd mewn ffordd syml.
· adnabod gwybodaeth o destun gan ddefnyddio nodweddion gweledol a geiriau.
Trefnu syniadau a gwybodaeth
· cyfleu ystyr drwy luniau.
· creu ac arddweud brawddeg sy’n disgrifio digwyddiadau.
· copïo ac ysgrifennu llythrennau, geiriau ac ymadroddion.
· dechrau gosod geiriau, arwyddion neu symbolau mewn dilyniant priodol.
Ysgrifennu’n gywir
· dal offer ysgrifennu mewn modd priodol.
· ysgrifennu o’r chwith i’r dde.
defnyddio geiriau cyfarwydd ac aml eu defnydd wrth ysgrifennu.

	Rhifedd (FfLlRh)
Adnabod prosesau a chysylltiadau
· trosglwyddo sgiliau mathemategol i weithgareddau chwarae a’r ystafell ddosbarth.
· dewis cyfarpar ac adnoddau priodol.
Cynrychioli a chyfathrebu
· defnyddio ieithwedd arferol ac ieithwedd fathemategol i siarad am eu syniadau a’u dewisiadau eu hunain.
Adolygu
· cyfrif hyd at 10 o wrthrychau’n ddibynadwy.
· defnyddio’r cymariaethau canlynol yn uniongyrchol e.e. trwm/ysgafn.














	TGCh  
Cydweithio
· gweithio gyda phartner/partneriaid ar ddarn o waith digidol.
Datrys problemau 
· rheoli dyfeisiau drwy roi cyfarwyddiadau iddynt.



	Meddwl  
Cynllunio
· Pennu’r broses/dull gweithio a’r strategaeth.
Datblygu
· Ffurfio barn a gwneud penderfyniadau.
Myfyrio
· Gwerthuso eu dysgu a’u meddwl eu hunain.
	ADCDF
Dewisiadau a Phenderfyniadau
· Meddwl yn rhesymegol am drefn y rysáit.
· Penderfynu cynhwysion priodol.
	YCC
N/A

Atodiadau
Atodiad 1
[image: ]Y Gryffalo
· Dannedd brwnt.
· Llygaid oren						
· Pigau porffor
· Ewinedd sy’n rhwygo
· Penliniau, mawr caled
· Lwmpyn llawn gwenwyn












Atodiad 2Bore da, y Gryffalo ydw i ac rydw i yn llwglyd iawn! Mae angen eich help chi i goginio fy hoff fwyd sef ‘Crymbl Gryffalo.’
[image: Image result for crumble dish]

